
            REPUBLIKA HRVATSKA

KRAPINSKO - ZAGORSKA ŽUPANIJA

                   OPĆINA MAČE

        Općinsko vijeće
KLASA: 024-04/26-01/08
URBROJ: 2140-21-03-26-02
Mače,  14.09.2026.
S K R A Ć E N I   Z A P I S N I K

sa 9. sjednice Općinskog vijeća Općine Mače 

održane 14.09.2026. godine (ponedjeljak) s početkom u 19:00 sati

 u Domu kulture Općine Mače

Prisutni: Mladen Sedak-Benčić, Štefica Trčak, Dražen Mutak, Mirjana Sedlar, Zlatko Jakuš, Ivan Herceg, Ladislav Jambreković, Marko Sokolić i Krunoslav Špoljar
Odsutni: - 
Ostali prisutni: Mladenka Mikulec Šimunec - načelnica Općine Mače, Ljiljana Trčak- pročelnica Jedinstvenog upravnog odjela Općine Mače i Snježana Kleflin- službenica Jedinstvenog upravnog odjela Općine Mače. 
Zapisničar:Snježana Kleflin 
DNEVNI RED
1. Usvajanje Zapisnika sa 8. sjednice Općinskog  vijeća 

2. Izvještaj o izvršenju proračuna Općine Mače za prvo polugodište 2026. godine

3. Usvajanje polugodišnjeg izvještaja o izvršenju Financijskog plana Dječjeg vrtića Mačići za razdoblje siječanj-lipanj 2026. godine

4. Usvajanje Izvješća o ostvarenju godišnjeg plana i programa odgojno-obrazovnog rada Dječjeg vrtića Mačići za pedagošku godinu 2025/2026

5. Prijedlog I. izmjene i dopune Proračuna Općine Mače za 2026. godinu

6. Prijedlog I. izmjene i dopune Programa građenja komunalne infrastrukture Općine Mače za 2026. godinu

7. Prijedlog I. izmjene i dopune Programa održavanja komunalne infrastrukture Općine Mače za 2026. godinu

8. Prijedlog I. izmjene i dopune ostalih programa uz proračun Općine Mače za 2026. godinu (Program javnih potreba u kulturi, Program javnih potreba u sportu, Program socijalne skrbi)

9. Prijedlog Pravilnika o izmjeni Pravilnika o provedbi postupaka jednostavne nabave

10. Prijedlog Zaključka o usvajanju plana upravljanja destinacijom Zlatni istok Zagorja za razdoblje 2025-2029. godine

11. Prijedlog zaključka o visini stipendija

12. Prijedlog Programa održavanja nerazvrstanih cesta u zimskim uvjetima

13. Zagorski vodovod d.o.o. Zabok- Izvješća o otplati kredita na dan 30.06.2026. godine- dostavljaju se na uvid

14. Razno 

Predsjednik Općinskog vijeća gospodin Mladen Sedak-Benčić je otvorio 9. sjednicu Općinskog vijeća te pozdravlja sve prisutne. Na početku sjednice vijećnicima je predan pisani odgovor na vijećničko pitanje sa prošle sjednice vijeća od vijećnika Ladislava Jambrekovića. 
Predsjednik Općinskog vijeća gospodin Mladen Sedak-Benčić poziva vijećnike da se izjasne ukoliko imaju primjedbi na dnevni red.

Nije bilo primjedbi te je isti prihvaćen jednoglasno. 

Ad.1. Usvajanje Zapisnika sa 8. sjednice Općinskog vijeća
Predsjednik Općinskog vijeća, gospodin Mladen Sedak-Benčić poziva vijećnike da se izjasne ukoliko imaju prigovora na skraćeni zapisnik sa 8. sjednice Općinskog vijeća.  
Nije bilo prigovora te je uslijedilo glasovanje. 

Od ukupno  8 prisutnih vijećnika jednoglasno je donesen sljedeći
ZAKLJUČAK

Prihvaća se zapisnik sa 8. sjednice Općinskog vijeća održane 29.07.2026. godine.
Ad.2. Izvještaj o izvršenju proračuna Općine Mače za prvo polugodište 2026.  godine
Predsjednik Općinskog vijeća, gospodin Mladen Sedak-Benčić poziva pročelnicu Ljiljanu Trčak da obrazloži dostavljeni  Izvještaj o izvršenju proračuna Općine Mače za prvo polugodište 2026. godine. Nakon obrazloženja predsjednik Općinskog vijeća poziva na raspravu. 
Nije bilo pitanja ni nejasnoća te je uslijedilo glasovanje.  

Od ukupno  8 prisutnih vijećnika sa 6 glasova ZA (Mladen Sedak-Benčić, Štefica Trčak, Dražen Mutak, Mirjana Sedlar, Zlatko Jakuš, Krunoslav Špoljar) i 2 glasa PROTIV  (Ivan Herceg, Ladislav Jambreković)  donesen je
Izvještaj o izvršenju Proračuna

Općine Mače za prvo polugodište 2026. godine

Izvještaj o izvršenju Proračuna Općine Mače za prvo polugodište 2026. godine prilaže se uz zapisnik i čini njegov sastavni dio. 

Ad.3. Usvajanje polugodišnjeg izvještaja o izvršenju Financijskog plana Dječjeg vrtića Mačići za razdoblje siječanj-lipanj 2026. godine

Predsjednik Općinskog vijeća, gospodin Mladen Sedak-Benčić obrazlaže dostavljen prijedlog Polugodišnjeg izvještaja o izvršenju Financijskog plana Dječjeg vrtića Mačići za razdoblje siječanj-lipanj 2026. godine. 

Na sjednicu je stigao vijećnik Marko Sokolić. 

Nakon obrazloženja nije bilo pitanja te je uslijedilo glasovanje. 

Od ukupno  9  prisutnih vijećnika  jednoglasno je donesen

 Z A K LJ U Č A K 

1. Prihvaća se polugodišnji izvještaj o izvršenju financijskog plana Dječjeg vrtića Mačići za razdoblje siječanj-lipanj 2026. godine.

2. Ovaj Zaključak objavit će se u Službenom glasniku Krapinsko-zagorske županije.

Ad.4. Usvajanje Izvješća o ostvarenju godišnjeg plana i programa odgojno-obrazovnog rada Dječjeg vrtića Mačići za pedagošku godinu 2025/2026

Predsjednik Općinskog vijeća, gospodin Mladen Sedak-Benčić otvara raspravu vezano uz dostavljeno Izvješće o ostvarenju godišnjeg plana i programa odgojno-obrazovnog rada Dječjeg vrtića Mačići za pedagošku godinu 2025/2026. 

Nije bilo pitanja te je uslijedilo  glasovanje. 

Od ukupno  9  prisutnih vijećnika  jednoglasno je donesen

ZAKLJUČAK

1. Usvaja se Izvješće o ostvarenju godišnjeg plana i programa odgojno-obrazovnog rada Dječjeg vrtića Mačići za pedagošku godinu 2025./2026.

2. Ovaj Zaključak objavit će se na web stranici Općine Mače. 

Ad.5. Prijedlog  I. izmjene i dopune Proračuna Općine Mače za 2026. godinu 
Predsjednik Općinskog vijeća, gospodin Mladen Sedak-Benčić poziva pročelnicu Ljiljanu Trčak da obrazloži dostavljeni prijedlog I. izmjene i dopune Proračuna Općine Mače za 2026. godinu. 
Pročelnica pojašnjava da je izmjena i dopuna proračuna potrebna radi investicija i provedbe projekata koji nam slijede i za koje je potrebno osigurati sredstva u Proračunu. Napominje da će biti potrebno kreditno zaduženje za projekt – Razvoj zelene infrastrukture Greenline Mače. 
Nakon obrazloženja uslijedila je rasprava u kojoj su sudjelovali: Marko Sokolić, Ivan Herceg, Mladenka Mikulec Šimunec i Mladen Sedak-Benčić. Vijećnik Marko Sokolić upućuje kritiku budući da je to već 5 kreditno zaduženje općine, smatra da je proračun nerealno planiran, da je veliki udio sufinanciranja općine u projektima, te da će doći do poteškoća sa financiranjem. Vijećnik Ivan Herceg se slaže sa primjedbama vijećnika Marka Sokolića. Načelnica Mladenka Mikulec Šimunec ističe da je za projekt greenline 85 % financiranja bespovratno, a 15% iz projekta plaća Općina, te da u projektu ima neprihvatljivih troškova koji se odnose na asfaltiranje prilaza kućama jer je taj dio bio neprihvatljiv trošak u prijavi projekta, a nužno ih je odraditi u toj vrsti materijala. Kroz poziv su bile prihvatljive samo upojne površine. Mladen Sedak-Benčić ističe da bi sljedeće godine trebalo razmotriti mogućnost uzimanja kredita za asfaltiranje svih nerazvrstanih cesta te asfaltirati sve ceste na području Općine. Time bi se smanjili troškovi održavanja. Vijećnik Marko Sokolić ističe da treba jasno komunicirati s javnošću, da treba jasno prikazati troškove projekta ne samo financiranih iz EU već i  sa udjelom financiranja općine Mače, te moli navedeno za projekt kulturnog centra. Predsjednik Općinskog vijeća Mladen Sedak-Benčić se slaže s navedenim te predlaže da se napravi financijski prikaz izgradnje kulturnog centra.   
Nakon rasprave  je uslijedilo glasovanje. 
Od ukupno 9 prisutnih vijećnika vijećnika sa 6 glasova ZA (Mladen Sedak-Benčić, Štefica Trčak, Dražen Mutak, Mirjana Sedlar, Zlatko Jakuš, Krunoslav Špoljar) i 3 glasa PROTIV  (Ivan Herceg, Ladislav Jambreković, Marko Sokolić)  donesena je

I. izmjena i dopuna Proračuna Općine Mače za 2026. godinu
I. izmjena i dopuna Proračuna Općine Mače za 2026. godinu prilaže se uz zapisnik i čini njegov sastavni dio. 

Ad.6. Prijedlog I. izmjene i dopune Programa građenja komunalne infrastrukture Općine Mače za 2026. godinu
Predsjednik Općinskog vijeća, gospodin Mladen Sedak-Benčić otvara raspravu vezano uz dostavljen prijedlog I. izmjene i dopune Programa građenja komunalne infrastrukture Općine Mače za 2026. godinu. 

Nije bilo pitanja te je uslijedilo glasovanje. 

Od ukupno 9 prisutnih vijećnika sa 6 glasova ZA (Mladen Sedak-Benčić, Štefica Trčak, Dražen Mutak, Mirjana Sedlar, Zlatko Jakuš, Krunoslav Špoljar) i 3 SUZDRŽANA glasa (Ivan Herceg, Ladislav Jambreković, Marko Sokolić)  donesen je

PROGRAM GRAĐENJA KOMUNALNE INFRASTRUKTURE

NA PODRUČJU OPĆINE MAČE ZA 2026. GODINU

         PRVE IZMJENE I DOPUNE- NOVI PROGRAM

Novi Program građenja komunalne infrastrukture za 2026. godinu prilaže se uz zapisnik i čini njegov sastavni dio. 
Ad.7. Prijedlog I. izmjene i dopune Programa održavanja komunalne infrastrukture Općine Mače za 2026. godinu
Predsjednik Općinskog vijeća, gospodin Mladen Sedak-Benčić prelazi na sljedeću točku dnevnog reda te pojašnjava dostavljeni  prijedlog I. izmjene i dopune Programa održavanja komunalne infrastrukture Općine Mače za 2026. godinu.   

Uslijedila je rasprava vezano uz održavanje komunalne infrastrukture u kojoj su sudjelovali: Marko Sokolić, Mladen Sedak-Benčić, Ivan Herceg, Dražen Mutak, Mladenka Mikulec Šimunec. 
Mladen Sedak-Benčić predlaže da komunalni redar obiđe sve dionice i da se vide kritične točke gdje nema bankine uz nerazvrstane ceste da se to popravi, te da se do sljedeće sjednice iznese informacija o dionici i dužini tih cesta. Također napominje da su mještani nezadovoljni zemljanim bankinama na cesti Mače pod brijeg. Vijećnik Marko Sokolić iznosi  prijedlog za održavanje ceste Žerjavići-Kerenec budući da na cesti ima dosta pukotina- potrebno je sanirati, kao i kod kljeti Zdenka Bukala, te kod zavoja Ječmenica, na cesti selo Vuki-Dumbovići treba kanalica. Vijećnik Ivan Herceg ističe da treba posječi granje uz rub nerazvrstane ceste-put Hercegi i prema Lihtarima. Vijećnik Marko Sokolić upućuje kritiku i smatra da bi trebalo više uključiti Mjesne odbore. Načelnica pojašnjava da se konstantno radi na terenu. Dva puta godišnje se malčira, šodraju se nerazvrstane ceste, uređuju se kanali. Predsjednik Općinskog vijeća Mladen Sedak-Benčić predlaže za sljedeću sjednicu općinskog vijeća da se nađe netko tko se bavi sječom granja, da se vidi kakve su cijene, da se izvidi financijska mogućnost iz programa održavanja komunalne infrastrukture te ukoliko bude mogućnosti da se posijeku kritična granja uz sve nerazvrstane ceste. 
Nakon  rasprave uslijedilo je glasovanje. 
Od ukupno  9 prisutnih vijećnika jednoglasno je donesen 
PROGRAM ODRŽAVANJA KOMUNALNE INFRASTRUKTURE

NA PODRUČJU OPĆINE MAČE ZA 2026. GODINU

PRVE IZMJENE I DOPUNE- NOVI PROGRAM

Novi Program održavanja komunalne infrastrukture za 2026. godinu prilaže se uz zapisnik i čini njegov sastavni dio. 

Ad.8. Prijedlog I. izmjene i dopune ostalih programa uz proračun Općine Mače za 2026. godinu (Program javnih potreba u kulturi, Program javnih potreba u sportu, Program socijalne skrbi)
Predsjednik Općinskog vijeća, gospodin Mladen Sedak-Benčić  otvara raspravu vezano uz prijedlog I. izmjene i dopune ostalih programa Općine Mače za 2026. godinu.

Budući da nije bilo pitanja ni nejasnoća uslijedilo je glasovanje. 

Od ukupno 9 prisutnih vijećnika jednoglasno su doneseni novi Programi:

- Program javnih potreba u sportu u 2026. godini, prve izmjene i dopune-Novi Program

- Program javnih potreba u kulturi u 2026. godini, prve izmjene i dopune-  Novi  Program 

- Program socijalne skrbi Općine Mače za 2026. godinu, prve izmjene i dopune-Novi  Program

koji su sastavni dio I. izmjene i dopune Proračuna Općine Mače za 2026. godinu.

Navedeni Programi se prilažu uz zapisnik i čine njegov sastavni dio. 

Ad.9. Prijedlog Pravilnika  o izmjeni Pravilnika o provedbi postupka jednostavne nabave
Predsjednik Općinskog vijeća, gospodin Mladen Sedak-Benčić prelazi na sljedeću točku dnevnog reda i poziva djelatnicu Snježanu Kleflin da obrazloži dostavljeni prijedlog Pravilnika o izmjeni Pravilnika o provedbi postupka jednostavne nabave. 
Snježana Kleflin obrazlaže da je na prošloj sjednici donesen Pravilnik o provedbi postupaka jednostavne nabave. Isti je poslan na nadzor  Ministarstvu gospodarstva. Od Ministarstva je došao naputak da je pravilnik potrebno doraditi te upute za doradu. Sukladno navedenome, Pravilnik je dorađen te je  potrebno donijeti Izmjenu Pravilnika o provedbi postupaka jednostavne nabave. 

Nakon obrazloženja nije bilo pitanja ni nejasnoća te je uslijedilo glasovanje. 

Od ukupno  9 prisutnih vijećnika jednoglasno je donesen sljedeći

Pravilnik o izmjeni 
Pravilnika o provedbi postupaka jednostavne nabave
Pravilnik o izmjeni Pravilnika o provedbi postupaka jednostavne nabave prilaže se uz zapisnik i čini njegov sastavni dio. 

Ad.10. Prijedlog Zaključka o usvajanju plana upravljanja destinacijom Zlatni istok Zagorja za razdoblje 2025-2029. godine
Predsjednik Općinskog vijeća, gospodin Mladen Sedak-Benčić otvara raspravu vezano uz dostavljeni Plan upravljanja destinacijom Zlatni istok Zagorja za razdoblje 2025-2029. godine.  
Nije bilo pitanja ni nejasnoća te je uslijedilo glasovanje. 

Od ukupno  9 prisutnih vijećnika  jednoglasno je donesen sljedeći 
Z A K LJ U Č A K 

Članak 1.

Općinsko vijeće Općine Mače usvaja Plan upravljanja destinacijom Zlatni istok Zagorja za razdoblje 2025.-2029. godine. 

Članak 2.


Plan upravljanja destinacijom Zlatni istok Zagorja za razdoblje 2025.-2029. godine

nalazi se u prilogu ovog Zaključka i čini njegov sastavni dio. 

Članak 3.

Ovaj Zaključak objaviti će se u  "Službenom glasniku Krapinsko-zagorske županije" i stupa na snagu jedan dan nakon donošenja. 

Ad. 11. Prijedlog Zaključka o visini stipendija  
Predsjednik Općinskog vijeća, gospodin Mladen Sedak-Benčić obrazlaže dostavljeni prijedlog Zaključka o visini stipendija. 

Nakon obrazloženja nije bilo pitanja ni nejasnoća te je uslijedilo glasovanje. 

Od ukupno  9 prisutnih vijećnika  jednoglasno je donesen sljedeći 
Z A K LJ U Č A K 

Članak 1.


U školskoj/akademskoj godini 2026/2027. godini dodijeliti će se: 


-  učenička stipendija u mjesečnom iznosu od  60,00 € po učeniku   i


-  studentska stipendija u mjesečnom iznosu od  100,00 € po studentu
Članak 2.


O broju stipendija koje će se dodijeliti odlučuje načelnik ovisno o iznosu koji je osiguran za tu namjenu u proračunu sukladno članku 3. Pravilnika o dodjeli učeničkih i studentskih stipendija Općine Mače. 

Članak 3.

Ovaj Zaključak objaviti će se na oglasnoj ploči i web stranici Općine Mače. 

Ad.12. Prijedlog Programa održavanja nerazvrstanih cesta u zimskim uvjetima 
Predsjednik Općinskog vijeća, gospodin Mladen Sedak-Benčić obrazlaže dostavljeni prijedlog Programa održavanja nerazvrstanih cesta u zimskim uvjetima. 

Nakon obrazloženja nije bilo pitanja ni nejasnoća te je uslijedilo glasovanje. 
Od ukupno  9 prisutnih vijećnika  jednoglasno je donesen sljedeći 

PROGRAM
održavanja nerazvrstanih cesta u zimskim uvjetima
Program održavanja nerazvrstanih cesta u zimskim uvjetima prilaže se uz zapisnik i čini njegov sastavni dio. 

Ad.13. Zagorski vodovod d.o.o. Zabok- Izvješća o otplati kredita na dan 30.06.2026. godine- dostavljaju se na uvid
Predsjednik Općinskog vijeća, gospodin Mladen Sedak-Benčić obavještava vijećnike da je Zagorski vodovod d.o.o Zabok dostavio Izvješća o otplati kredita na dan 30.06.2026. godine vezano uz dane Suglasnosti za kreditno zaduženje za: - za izgradnju sustava prikupljanja i odvodnje otpadnih voda sustava odvodnje Zabok i sustava odvodnje Zlatar (aglomeracija Zabok i Aglomeracija Zlatar) i za proširenje sustava odvodnje i II. faza izgradnje uređaja za pročišćavanje (biološki dio) u Krapinskim Toplicama, -za nabavu teretnih i osobnih vozila, radnih strojeva i opreme za potrebe voznog i strojnog parka Zagorskog vodovoda d.o.o. 

Vijećnici primaju na znanje navedeno izvješće te donose sljedeći 

a) 
ZAKLJUČAK

1.  Prima se na znanje Izvješće o otplati kredita na dan 30.06.2026. godine dostavljeno od Zagorskog vodovoda d.o.o., iz Zaboka, K.Š. Gjalskog 1, a vezano za danu Suglasnost Općinskog vijeća Općine Mače za dugoročno kreditno zaduženje (projekt izgradnja sustava prikupljanja i odvodnje otpadnih voda Aglomeracija Zabok i Aglomeracija Zlatar i za proširenje sustava odvodnje i II. faza izgradnje uređaja za pročišćavanje (biološki dio) u Krapinskim Toplicama).

b) 

ZAKLJUČAK

1. Prima se na znanje Izvješće o otplati kredita na dan 30.06.2026. godine, dostavljeno od Zagorskog vodovoda d.o.o., iz Zaboka, K.Š.Gjalskog 1, a vezano za danu Suglasnost Općinskog vijeća Općine Mače za dugoročno kreditno zaduženje (projekt nabave teretnih i osobnih radnih vozila, radnih strojeva i opreme za potrebe voznog i strojnog parka.)

Ad. 14. Razno 

a) Vijećnik Zlatko Jakuš ističe problematiku županijske ceste prema kapeli sv. Benedikta u Velikom Komoru, napominje da nema bankina, nema ugibališta, a grabe su sa strane velike. Nema bankina ni na cesti prema Sutinskim Toplicama. Mladen Sedak-Benčić predlaže da se do sljedeće sjednice vijeća nađe rješenje problematike. Načelnica odgovara da će upiti biti proslijeđeni ŽUC-u na rješavanje budući da su spomenute ceste u njihovoj nadležnosti.
b) Vijećnik Ivan Herceg ponovno postavlja pitanje vezano uz cestu- put prema crkvi. Interesira ga da li je za taj projekt provedena jednostavna ili javna nabava. Također ga interesira za projekte iz 2023. godine kakve su bile provedene nabave za tri izvođača: Cesarec gradnja, Siketić-gradnja i GM-SD. Ljiljana Trčak i Mladen Sedak Benčić odgovaraju da je potrebno uputiti pismeni zahtjev sa detaljnijim pitanjima. Na pismeni zahtjev će biti pismeno odgovoreno na sva pitanja. 
c) vijećnik Marko Sokolić daje sugestiju vezano uz nerazvrstane ceste. Ističe da model koji se koristi na županijskim cestama-  frezanje prije asfaltiranja nije dugoročno rješenje. Daje sugestiju da se ne koristi taj model prilikom asfaltiranja kad će se asfaltirati nerazvrstane ceste. Također vijećnika interesira kad se planira završetak kulturnog centra, čemu će služiti prostor ispred kulturnog centra gdje je šoder, zašto je šoder ispred. Odgovor daje načelnica te obavještava da je prostor ispred namijenjen za druženje, nije smio biti asfalt zbog projektne prijave jer bi asfalt bio neprihvatljiv trošak – sve površine moraju biti upojne, okončana situacija bi trebala biti ovaj tjedan, u tijeku je otklanjanje nedostataka. Za prostor područnog objekta vrtića su u tijeku pripremne radnje za novu skupinu djece. Zaposliti će se dvije odgajateljice. Za prostor kulturnog centra provesti će se procedura dodjele  prostora  udrugama i raspisivanje natječaja za dodjelu prostora. Vijećnik Marko Sokolić smatra da su trebala biti dva prilaza do kulturnog centra (cesta koja vodi do vrtića i prilazni put kraj Trgocentra). Načelnica odgovara da prilaz kraj  Trgocentra nije ni prije bio otvoren. Trenutno su žardinjere tamo koje se mogu maknuti po potrebi. 
d) Vijećnik Ladislav Jambreković upoznaje vijećnike sa problemom sigurnosti djece u Malom Bukovcu nastalog uslijed promjene voznog reda školskog kombija. Napominje da kombi ide najprije u  naselje Mače pod brijeg a zatim u Mali Bukovec. Djeca idu van iz kombija na križanju ceste mače pod brijeg i  županijske ceste gdje nema nogostupa s te strane, djeca moraju u nepreglednom zavoju prelaziti cestu gdje nema obilježenog pješačkog prijelaza da bi došli do nogostupa. Prije su djeca izlazila van iz kombija direktno kraj  nogostupa jer je kombi dolazio iz Mača i nisu trebala prelaziti cestu. Vijećnik traži da se apelira na ŽUC i policijsku postaju, traži postavljanje „usporivača prometa“ i iscrtavanje zebre, znakovi djeca na cesti i displej za mjerenje brzine. Načelnica odgovara da tu nije stajalište za kombi, vozni red je prilagođen zbog naselja Mače pod brijeg, tražiti će se od ravnatelja rješenje problematike voznog  reda zbog sigurnosti djece. 
e) načelnica daje osvrt na projekte: u tijeku je javno savjetovanje za greenline Mače, nakon toga slijedi javna nabava, u tijeku je nabava za sanaciju pokosa na NC M10 Mačanski bregi, od manjih projekata slijedi realizacija projekta izgradnja i opremanje vanjskog fitness/workout parka za dobivena sredstva od Hrvatske lutrije, te proširenje javne rasvjete. Vezano uz ordinaciju doktora obiteljske medicine dati će se izraditi troškovnik unutarnjeg uređenja ambulante kako bi se poboljšali uvjeti za rad i boravak pacijenata. 
Predsjednik Općinskog vijeća gospodin Mladen Sedak-Benčić zahvaljuje vijećnicima na odazivu na sjednicu. 
Sjednica završena u  21:00 sati.

